CELEX: 31982R0637
Language: el
Date: 1982-03-16 00:00:00
Title: Κανονισμός (EOK) αριθ. 637/82 τού Συμβουλίου τής 16ης Μαρτίου 1982 περί καθορισμού, γιά τήν περίοδο εμπορίας 1982/83, τού μεγίστου ποσού ενισχύσεως τής μελισσοκομίας πού μπορεί νά διατεθεί γιά τήν αγορά μελισσοτροφικής ζάχαρης

Avis juridique important

|

31982R0637

Κανονισμός (EOK) αριθ. 637/82 τού Συμβουλίου τής 16ης Μαρτίου 1982 περί καθορισμού, γιά τήν περίοδο εμπορίας 1982/83, τού μεγίστου ποσού ενισχύσεως τής μελισσοκομίας πού μπορεί νά διατεθεί γιά τήν αγορά μελισσοτροφικής ζάχαρης  

Επίσημη Εφημερίδα αριθ. L 076 της 20/03/1982 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 637/82 ΤΟΥ ΣΥΜΒΟΥΛΙΟΥ  της 16ης Μαρτίου 1982  περί καθορισμού, για την περίοδο εμπορίας 1982/83, του μεγίστου ποσού ενισχύσεως της μελισσοκομίας που μπορεί να διατεθεί για την αγορά μελισσοτροφικής ζάχαρης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1196/81 του Συμβουλίου της 28ης Απριλίου 1981 περί θεσπίσεως καθεστώτος ενισχύσεως της μελισσοκομίας για τις περιόδους 1981/82, 1982/83 και 1983/84 (1), όπως τροποποιήθηκε από τον κανονισμό (ΕΟΚ) αριθ. 2993/81 (2), και ιδίως το άρθρο 5 παράγραφος 3,  την πρόταση της Επιτροπής,  Εκτιμώντας:  ότι το άρθρο 5 του κανονισμού (ΕΟΚ) αριθ. 1196/81 ορίζει ότι η χορηγούμενη ενίσχυση δύναται να χρησιμοποιηθεί μόνο για καθορισμένους σκοπούς· ότι σύμφωνα με την παράγραφο 3 του ιδίου άρθρου πρέπει, αρχής γενομένης από την περίοδο εμπορίας 1982/83, να καθορισθεί το μέγιστο ποσοστό ενισχύσεως που δύναται να διατεθεί για την αγορά μελισσοτροφικής ζάχαρης·  ότι για να μην περιορισθούν οι δυνατότητες χρησιμοποιήσεως της ενισχύσεως για τις ενώσεις μελισσοτρόφων στις περιπτώσεις που τα γενικά προγράμματα υπέρ της μελισσοκομίας, που δύναται να χρηματοδοτηθούν από την κοινοτική ενίσχυση, δεν οριστικοποιήθηκαν ή δεν έχουν ακόμα οριστικοποιηθεί, πρέπει να μην περιορισθεί η χρησιμοποίηση της ενισχύσεως για την αγορά μελισσοτροφικής ζάχαρης κατά την περίοδο εμπορίας 1982/83,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1982/83, οι ενώσεις μελισσοτρόφων δύνανται να χρησιμοποιούν για την αγορά μελισσοτροφικής ζάχαρης μέχρι 100 % της ενισχύσεως που αναφέρεται στο άρθρο 1 του κανονισμού (ΕΟΚ) αριθ. 1196/81.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Μαρτίου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 122 της 6. 5. 1981, σ. 1.  (2) ΕΕ αριθ. L 299 της 20. 10. 1981, σ. 26.